Jégkorongblog » A San Jose kisöpörte az Anaheimet
stеrо 2018. ápr. 19. csütörtök, 12:00
A Sharks története során másodszor jutott tovább 4-0-lal. Crosby megdöntötte Lemieux klubrekordját. A Pittsburgh, Tampa Bay, Nashville hármas egy lépésre a továbbjutástól.
A Pittsburgh a második mérkőzést is megnyerte Philadelphiában és fél lábbal már a második körben érezheti magát. A Penguins a vasárnapi 5-1-es győzelmet követően szerda hajnalban még simábban, 5-0-ra intézte el az állami riválisát. A győzelemből Matt Murray 26 védéssel és shutouttal, Sidney Crosby góllal és gólpasszal vette ki a részét. Crosby 172. és 173. pontját szerezte a rájátszásban, amivel megdöntötte a 172-ig jutó Mario Lemieux csúcsát. A Pens pénteken éjjel hazai pályán harcolhatja ki a továbbjutást.
A Tampa korán hátrányba került a New Jersey otthonában, ennek ellenére Nyikita Kucserov és J.T. Miller vezetésével 3-1-re megnyerte a mérkőzést és összesítésben ugyanilyen arányban vezet. A Bolts még az első harmadban fordított, először Miller talált be Kucserov passzából, bő három perccel később pedig a Rangerstől érkezett szélső szolgálta ki az oroszt. A folytatásban mindkét oldalnak megvoltak a lehetőségei, de a Devils nem tudott egyenlíteni, a Bolts pedig nem tudta növelni az előnyét. A találkozót végül egy perccel a vége előtt egy üres kapus góllal Kucserov döntötte el Miller passzából.
A Nashville nyerni tudott Denverben, és így már az ötödik mérkőzésen kiharcolhatja a továbbjutást. Az első 40 perc a vendégeké volt a Pespi Centerben, a két pontot szerző Filip Forsberg és az addig hibátlanul védő Pekka Rinnének köszönhetően. Az Avalanche az utolsó harmadban megpróbált fordítani, az 51. percig minimálisra csökkentette a különbséget, de a fennmaradó játékidőben nem tudott egyenlíteni.
A San Jose negyedszer is nyerni tudott az Anaheim ellen és 2013-ban, a Vancouver elleni csatát követően jutott tovább ismét söpréssel. A Sharks már a hatodik percben vezetéshez jutott. Az életben maradásért küzdő Ducks ezután mindent megtett az egyenlítésért, de a bámulatosan védő Martin Jones mindent fogott. A jég végül a 48. percben tört meg, de az egál csak 76 másodpercig tartott, mert Tomas Hertl betalált, amivel nemcsak a mérkőzést, de a továbbjutást is eldöntötte.
A San Jose a második körben a Vegasszal találkozik majd. A párharc érdekessége, hogy két olyan csapat játszik egymással, amely előző ellenfelét söpréssel ejtette ki. Jó előjel lehet a Sharks és a Knight számára, hogy korábban hét ilyen párharc volt az NHL-ben és hatszor ebből a párosból került ki a végső győztes.
NHL, 2018. április 18.
Philadelphia–Pittsburgh 0-5
G.: – ill. Malkin, Kessel, Letang, Crosby, Sheahan
New Jersey–Tampa Bay 1-3
G.: Palmieri ill. Kucserov (2), Miller
Colorado–Nashville 2-3
G.: Landeskog, Kerfoot ill. Forsberg, Sissons, Smith
San Jose–Anaheim 2-1
G.: Sörensen, Hertl ill. Cogliano
Nashville (1.)–Colorado (WC 2.) 3-1
5-2 5-4 3-5 3-2 04.20 04.22 04.24
Winnipeg (2.)–Minnesota (3.) 3-1
3-2 4-1 2-6 2-0 04.20 04.22 04.25
Las Vegas (1.)–San Jose (3.)
Tampa Bay (1.)–New Jersey (WC 2.) 3-1
5-2 5-3 2-5 3-1 04.21 04.23 04.25
Boston (2.)–Toronto (3.) 2-1
5-1 7-3 2-4 04.19 04.21 04.23 04.25
Pittsburgh (2.)–Philadelphia (3.) 3-1
7-0 1-5 5-1 5-0 04.20 04.22 04.24
Washington (1.)–Columbus (WC 1.) 1-2
3-4 h. 4-5 h. 3-2 h. 04.19 04.21 04.23 04.25